ངས་མ་འོད་ཀྱི་སྐུ་རུ་བྱིན་གྱིས་བརླབས།།
གཉིས་སྣང་བག་ཆགས་སྐབས་བཞིའི་དྲི་མ་སྦྱངས།།
སྐུ་བཞི་ཡེ་གནས་བག་ཆགས་རྒྱུད་ལ་བཞག།
ཅེས་དཔེ་རྒྱུད་ཇི་ལྟར་གསུངས་པ་དང་མཚུངས་པའི། ལོངས་སྐུ་རང་གསལ་
ཆེན་པོའི་དཀྱིལ་འཁོར་དུ་དབང་བཞི་བླངས་པས། སྤྱི་བོར་བུམ་དབང་གིས་ཕུང་
ཁམས་སྐྱེ་མཆེད་སྨིན་པར་བྱས་ནས། རང་ལུས་བསྐྱེད་རིམ་གྱིས་ལྷ་སྐུ་ལ་བསྲེ་བ།
མགྲིན་པར་གསང་དབང་གིས་སྤང་བླང་གི་རྟོག་པ་བཅོམ་ནས། ཤ་ལྔ་བདུད་རྩི་ལྔ
བརྟེན་ཞིང་། ཆོས་རྣམས་བདེ་མེད་སྒྱུ་མའི་དཔེ་དང་བསྲེ་བ། སྙིང་གར་ཤེར་དབང་
གིས་མཛག་བདེ་བཅིངས་ཏེ་རང་ངོ་སྤྲད་ནས། ཉམས་མྱོང་བདེ་བ་དང་བསྲེ་བ།
ལྟེ་བར་བཞི་པའི་དབང་གིས་ཟུང་འཇུག་གི་རང་བཞིན་དང་བསྲེབ་ནས། རྟོགས་པ་
མཐར་ཕྱིན་པ་སྣང་སྲིད་ཡེ་གྲོལ་དུ་འགྲུབ་པ། གསང་བར་ཐོད་རྒལ་གྱི་དབྱིངས་རིག་
ལུ་གུ་རྒྱུད་ལྟ་སྟངས་གསུམ་གྱིས། ནམ་མཁའི་དབྱིངས་སུ་གཏད་པས་ཡིད་སྤྱོད་དུ་
མ་ལུས་པར་སྐུ་གསུམ་མངོན་དུ་གྱུར་པའོ།།
407

ཁྲིད་ཡིག་གི་སྐོར།

སླར་ཡང་གཞོམ་མེད་ན་དྭའི་སྒྲས་བསྐུལ་ཏེ། དབང་ལྷ་རྣམས་འོད་དུ་ཞུ་ནས།
ཐུགས་སྲོག་དྭངས་མ་གསུམ་གྱི་ཐིག་ལེ་དང་དབྱེར་མེད་དུ་འཇོག་པ་ནི།
གསང་ཆེན་སྒྲུབ་པ་མཐར་ཐུག་པའོ། །སྤྲུལ་སྐུ་ཡིན་ལུགས་ཕོ་བྲང་ལ་བརྟེན་
ནས་རྩ་དག་པ་བྱེ་བྲག་ཏུ་བསྟན་པ་ནི། དེ་ལྟར་རང་ཉིད་དབང་ཆེན་ཡབ་ཡུམ་དུ་
གསལ་བའི། ཆུ་ཁམས་དག་པ་རྩེ་མོ་རྣམས་བཀོད་རྩ་འདབ་སུམ་བརྒྱ་དྲུག་ཅུའི་
དབུས་ན་རྡོ་རྗེ་མཁའ་འགྲོ་ཡབ་ཡུམ། མེ་ཁམས་དག་པ་ལྟེ་བ་སྲིད་པ་སྐྱེད་བྱེད་རྩ་
འདབ་དྲུག་ཅུ་རྩ་བཞིའི་དབུས་ན་པདྨ་མཁའ་འགྲོ་ཡབ་ཡུམ། རླུང་ཁམས་དག་པ་
གསང་བ་བདེ་བ་མྱོང་བྱེད་རྩ་འདབ་ཉི་ཤུ་རྩ་བརྒྱད་ཀྱི་དབུས་ན་ཀརྨ་མཁའ་འགྲོ་
ཡབ་ཡུམ། ཕོ་བྲང་ལྔའི་རྩ་འདབ་རྣམས་སུ་ཡང༌། ཡབ་ཡུམ་རང་འདྲའི་འཁོར་
དང་བཅས་པ་དམིགས་ཏེ། རླུང་སྦྱོར་དང་བཅས་ཏེ་རླུང་རིག་གཏད་དེ་གཡོ་མེད་དུ་
བསྒོམས་པས། རྟགས་བཅུ་དང་ཡོན་ཏན་བརྒྱད་སོགས་ལ་དབང་བསྒྱུར་ཞིང་།
ཕྲིས་ལས་སྣ་ཚོགས་འགྲུབ་པར་བྱེད་པ་སྲོག་ཡིག་གི་གནད་ལ་བརྟེན་པ་ནི།
ཧྲཱིཿམཿཧཿཛཿཤཿསཿརཿཙཿཧྲཱིཿཡཿཙིཏྟཿཧྲི་ནྲྀ་ཛཿ ཞེས་ངག་དང་ཡིད་ཀྱི་བཟླས་
པས་དངོས་གྲུབ་འབད་མེད་ལྷུན་འགྲུབ་ཏུ་འབྱུང་བ་ནི་སྤྲུལ་སྐུའི་སྒྲུབ་པའོ།།
མཆོག་གི་ལས་ལ་སྦྱོར་བ་ནི། སྤྱི་བོར་རིགས་བདག་བླ་མ་ཡབ་ཡུམ་གྱི་
གནས་བཞིར་འཁོར་ལོ་པདྨ་རྡོ་རྗེ་དང༌། ལྟེ་བར་ཉི་ཟླའི་སྟེང་དུ། ཨོཾ་ཨཱཿཧཱུྃ་ཧྲཱིཿམ་
408

ཐུགས་བསྒྲུབ་ཡང་གསང་བླ་མེད་ཆོས་མཆོག་པདྨ་རཱ་གའི་དམིགས་རིམ་འཆུག་མེད་གསལ་བྱེད།

དཀར་དམར་མཐིང་སེར་འོད་དུ་འབར་ཏེ། ཡབ་ཡུམ་གཉིས་མེད་སྲུབ་སྦྱོར་གྱི་སྦྱོར་
བའི་ཐུགས་རྒྱུད་བདེ་བ་ཆེན་པོ་གཏམས་པས། རང་གི་སྤྱི་མགྲིན་སྙིང་ཀ་ལྟེ་བ་རྣམས་
འོད་སྣང་གི་ཁེངས་བས། སྒྲིབ་བཞི་དག་ནས་དགའ་བཞི་རྒྱས་ཏེ་སྐུ་བཞིའི་འབྲས་
བུ་མངོན་དུ་གྱུར་པར་བསམ་ནས།
ཨོཾ་ཨཱཿཧཱུྃ་ཧྲཱིཿམ་བཛྲ་གུ་རུ་པདྨ་ཐོད་ཕྲེང་རྩལ་བཛྲ་ས་མ་ཡ་ཛཿ སིདྡྷི་ཕ་ལ་
ཧཱུྃ་ཨཱཿ གསང་སྔགས་རྒྱལ་པོ་བརྒྱ་སྟོང་བཟླས་པའི་མཐར། བླ་མ་ཡབ་ཡུམ་
རིགས་ཀྱི་བདག་པོ་གཉིས་ནི། ཡེ་ཤེས་ལྔའི་ངོ་བོར་འོད་དུ་འབར་ནས་མཁའ་ལ་
འཕགས་ནས། སླར་ཡང་རྟ་མགོའི་ནང་དུ་ཞུགས་ཏེ། བདེ་བ་ཆེན་པོ་བླ་མའི་སྐུ་
དང་བདག་ལུས་ལྷ་སྐུ་དབྱེར་མེད་གཅིག་ཏུ་བསྲེ། མགྲིན་པའི་ནང་ཞུགས་མཆོག་
ཏུ་དགའ་ཆེན་བླ་མའི་གསུང་དང་བསྲེ། སྙིང་གི་ནང་ཞུགས་བརྟན་པར་བཞུགས་
པས་ལྷན་ཅིག་སྐྱེ་དགའི་མཆོག།
བླ་མའི་ཐུགས་དང་རང་རིག་གཉིས་མེད་བསྲེ།།
སོ་སོ་མ་ཡིན་ཐ་མི་དད་དུ་བསྒོམ།།
ལྷན་སྐྱེས་ཆེན་པོའི་དོན་གྱི་ངོ་བོ་ཉིད།།
བྱིན་གྱིས་བརླབ་ཕྱིར་ཁ་སྦྱོར་རླུང་དང་སྦྱོར།།
ལས་སྦྱོར་ཀུན་གྱི་མཐར་ཐུག་རྫོགས་པ་ཆེ།།
འཇའ་ལུས་ཕུང་པོ་འོད་ཀྱི་སྙིང་པོར་གྱུར།།
རྟག་ཏུ་ཉམས་སུ་བླང་བས་རྫོགས་སངས་རྒྱས།།
409

ཁྲིད་ཡིག་གི་སྐོར།

སྙིང་གི་ཡང་ཏིག་གསང་བ་ཐུགས་ཀྱི་གཏེར།།
འདི་ལ་གཞན་དུ་ཡོད་ན་ན་ར་སྐན།།
ཅེས་དཔེ་རྒྱུད་ནས་ཇི་ལྟར་གསུངས་བ་བཞིན་ཉམས་སུ་བླངས་ཤིང༌།
སྲོག་ཐུར་གནད་ཀྱི་རླུང་དབུ་མར་ཞུགས་གནས་ཐིམ་གསུམ་ངག་ཇིལྟ་བ་བཞིན་ཉམས་
སུ་བླངས་པས། འབྲས་བུ་ཕྱི་དུས་ལ་མི་འཇོག་པར་ཉམས་མྱོང་མངོན་གྱུར་གྱི་
གནད་དོ།།
དེ་ལྟར་སྐུ་གསུམ་ལམ་ཁྱེར་གྱི་གདམས་པ་དེ་རྣམས་ལ། བོགས་འདོན་ཞིང་
གེགས་སེལ་བ། གཏུམ་མོ། འོད་གསལ། རྨི་ལམ། སྒྱུ་ལུས། འཕོ་བ་ཡེ་
ཤེས་ཟང་ཐལ་སོགས་སྐྱེ་ཤི་བར་དོར་མངོན་དུ་གྱུར་པ་ཞིག་དགོས་ཏེ། དེ་ལ་ཐོག་མར་
གསང་བའི་དབང་གི་ལམ་གཏུམ་མོ་བདེ་དྲོད་རང་བྱིན་གྱིས་བརླབ་པའི་རིམ་པ་ནི།
མེ་ཐབས་དྲུག་བཅིངས་བཅས་ལ་རླུང་རོ་ཕྱིར་བསལ། རང་ལུས་སྟོང་གསལ་རྡོ་རྗེ་
རྣལ་འབྱོར་མ་ཡིད་ལུས་ཀྱི་རྣམ་པར་བསྒོམས་པའི་ཁོང་དབུས་སུ།
ཨ་ཝ་དྷུ་ཏཱིའི་སྦ་ལྕགས་འབྲིང་པོ་ཙམ།།
ཕྱི་དཀར་ལ་སྐུ་ཡི་རྡོ་རྗེ་བདེ་བ་རྒྱས།།
ནང་དཀར་གསུང་གི་རྡོ་རྗེ་གསལ་མདངས་ལྡན།།
དབུས་ཀྱི་ནམ་མཁའ་མཐིང་གསལ་དྭངས་མ་ནི།།
ཐུགས་ཀྱི་རྡོ་རྗེ་སྐྱེ་མེད་ཀ་དག་སྐུ།།
དེ་དབུས་ཡེ་ཤེས་རྡོ་རྗེ་དྭངས་མ་ལྔ།།
410

ཐུགས་བསྒྲུབ་ཡང་གསང་བླ་མེད་ཆོས་མཆོག་པདྨ་རཱ་གའི་དམིགས་རིམ་འཆུག་མེད་གསལ་བྱེད།

ལུས་གནད་རྩ་ཡི་དབུ་མ་ལྔ། དམིགས་པ་ཡུལ་གྱི་དབུ་མ་ཐ་མི་དད་པར་
གསལ་བཞིན་པ། དེ་ཉིད་ཀྱི་གཡས་སུ་རོ་མ་དམར་མོ། གཡོན་དུ་རྐྱང་མ་དཀར་
མོ་གསུམ་ཀའང༌། སྤྱི་བོའི་གཙུག་ནས་མར་སྣ་གསང་སྣ་རྩེར་ཟུག་པ། རོ་རྐྱང་གི་
ཡལ་ག་གཉིས་སྤྲ་དཀར་ནག་མཚམས་ཀྱི་ནང་ཁོངས་སུ། དབུ་མའི་ཚིགས་
མཚམས་སུ་སྣེ་ཚུད་པར་བསམ་ལ། གཤང་སྒོར་ཐིག་ལེ་ནག་པོ་ཡཾ་གིས་མཚན་པ།
གསང་སྒོར་ཐིག་ལེ་ནག་པོ་རཾ་གྱིས་མཚན་པ། གསང་གནས་སུ་རྩ་འདབ་ཉི་ཤུ་རྩ་
བརྒྱད། ལྟེ་བར་རྩ་འདབ་དྲུག་བཅུ་རེ་བཞི། སྙིང་ཁར་རྩ་འདབ་སུམ་ཅུ་སོ་གཉིས།
མགྲིན་པར་རྩ་འདབ་བཅུ་དྲུག །སྤྱི་བོར་རྩ་འདབ་སུམ་བརྒྱ་དྲུག་ཅུ་སྟེང་རྩ་གསུམ་
འཁོར་ལོ་ལྔ་ལྡན་དུ་གསལ་བའི། ལྟེ་བའི་རྩ་འདབ་ཀྱི་དབུས་སུ་པདྨ་མཁའ་འགྲོ་ཡབ་
ཡུམ་སྙོམས་པར་ཞུགས་པའི་མཁའ་གསང་གི་དབུས་སུ། ཧཾ་ཡིག་དངུལ་ཆུའི་མདོག་
ཅན་གསལ་བར་དམིགས་ཏེ། ཕོ་རླུང་དྲག་སྦྱོར་གྱི་རྣམ་པས། སྟེང་རླུང་མནན་ཏེ།
འོག་རླུང་བསྐུལ་ཞིང་འཐེན་པས། ཡཾ་ལས་རླུང་གཡོས། གསང་གནས་ཀྱི་རཾ་ལ་
ཕོག་མེ་འབར་ཏེ། དབུ་མའི་ནང་བརྒྱུད་པདྨ་མཁའ་འགྲོ་ཡབ་ཡུམ་སྦྱོར་མཚམས་
ལ་ཕོག་པས། ཡབ་ཡུམ་བདེ་བའི་དྲོད་ཀྱི་བསྲུབས་སྦྱོར་ལ་བརྟེན་པའི་བྱང་སེམས་
ལྟེ་བ་གསང་གནས་ཞབས་མཐིལ་གྱི་བར་འོད་དང་བསྲེས་ཏེ། ལྟེ་བ་
ཀྱི་རྒྱུནཔ༞གང་བའི་དམིགས་པ་ལ་ཡུན་
སླར་ཡང་མཁའ་འགྲོ་ཡབ་ཡུམ་གྱི་དབུ་མའི་ལམ་བརྒྱུད། རླུང་གི་སྦྱོར་བ་དང་ལྷན་
411

ཁྲིད་ཡིག་གི་སྐོར།

ཅིག་རུ་རཾ་ཡིག་གཏུམ་མོ་ཡེ་ཤེས་ཀྱི་མེ་ཆེར་འབར་ཏེ། པདྨ་མཁའ་འགྲོ་ཡབ་ཡུམ་
གྱི་སྦྱོར་མཚམས་ཀྱི་གནད་བསྐུལ་བའི། མཁའ་གསང་གི་ཧཾ་ཡིག་ལས་བྱང་སེམས་
ཀྱི་རྒྱུན་བབས། སྙིང་ག་མན་བྱང་སེམས་འོད་ཀྱིས་ཀུན་ནས་གཏམས། དེ་བཞིན་
དུ་མགྲིན་པ། སྤྱི་བོ་བདེ་ཆེན་གྱི་འཁོར་ལོའི་དབུས་རྣམས་སུ། གཏུམ་མོའི་མེ་ལྕེས།
པདྨ་མཁའ་འགྲོ་ཡབ་ཡུམ་གྱིས་བདེ་བའི་གནད་བསྐུལ་པའི། མཁའ་གསང་ནི་ཧཾ་
ཡིག་ལས་བྱང་སེམས་ཀྱི་བདུད་རྩིའི་རྒྱུན་བབ། ལུས་གནད་མེ་ཐབས་དྲུ་
ཐབས་དྲུག་བཅིངས་
ལྷོད་ཆགས་པའི་རླུང་གནད་ཁ་སྦྱར་གྱི་ངང་ནས། སྐེད་པ་གཡས་གཡོན་དུ་འཆུན་
བཙལ་བའི་འཁོར་ལོ་ལྟར་བསྐོར་ཞིང༌། རྒྱབ་མདུད་དུ་འཕུལ་བཅར། དཔུང་པ་
གཉིས་ཀྱི་ནང་དུ་བསྐོར་རྗེས་རྐང་པ་རེ་མིག་ལྟར་བསྣོལ་བཞིན་པའི་རྐང་སོར་རྣམས་
།་གཉིས་སོར་མོས་བཅིངས་ཏེ། རྒྱབ་ཏུ་འཐེན་པ་དང་མཉམ་དུ། རྐང་མགོ་
གཉིས་ཀྱི་མདུན་དུ་འཕུལ་བ་བཏབ་གཅིག་ཏུ་བྱས་ཤིང༌། རླུང་གནད་ཁ་སྦྱོར་དྲག་
ཏུ་མནན་པ་དྲོད་གློ་བུར་དུ་སྐྱེ་ཞིང་། དེ་རྗེས་མཐེའུ་འབེབས། བྲབ་བཞི། ལུས་འདུལ་
སོགས་མཐོང་བ་བརྒྱུད་པ་ལྟར་བྱེད་ཅིང་གནད་དུ་གང་འགྲོ་དུས་སྐབས་སུ་དང་འབྲེལ་
བར་བྱ་བ་ཉིད་དོ།།
དྲོད་ཀྱི་གཏུམ་མོ་ནི་མེ་དམིགས་ཆེ་བསྐྱེད་ཆུང་བསྐྱེད་གཙོ་བོར་བྱེད་ཅིང་བདེ་
བའི་གཏུམ་མོ་ནི། རང་ལུས་ཐབས་ལྡན་གྱི་ཡེ་རྒྱའམ། ལས་རྒྱ་མེ་གསུམ་ལྡན་
ཞིག་ལ་གནད་དུ་བསྣུན་པ་སོགས་ནི། བུ་ཡིག་ཡེ་ཤེས་གསལ་སྒྲོན་དང༌།
412

ཐུགས་བསྒྲུབ་ཡང་གསང་བླ་མེད་ཆོས་མཆོག་པདྨ་རཱ་གའི་དམིགས་རིམ་འཆུག་མེད་གསལ་བྱེད།

སྤྱི་ཆིངས་ལས་ཇི་ལྟར་བསྟན་པ་བཞིན་དུ། དྭངས་མའི་ཁམས་འཛག་མེད་དུ་
བཅིངས་ཏེ། འདྲེན་འགྲེམས་སོགས་ཀྱིས་བརྟེན་པར་བྱ་བ་དང༌། ཉམས་མྱོང་
མན་ངག་དང་ལྡན་པ་དག་ལས་རྙེད་པ་ཁོ་ནའོ།།
མི་རྟོག་པའི་གཏུམ་མོ་ནི། དབྱིངས་རིག་བསྲེས་ཏེ་སྲིད་ཞི་རོ་མཉམ་ཆེན་པོར་
འཇོག་པ་ཉིད་དོ། །མཐར་རཾ་ཡིག་གཏུམ་མོའི་ས་བོན་ལ་རང་གནས་སུ་འཇོག་པ་དང་
ལྟེ་བར་མེ་འོད་ཀུན་ལྡན་དུ་གསལ་བས། ཟས་ཀྱི་དྭངས་སྙིགས་འབྱེད་ཅིང་ཡོན་ཏན་
དུ་མ་དང་ལྡན་ ང་ལྡན་པ་ཉིད་དོ། །མི་རྟོག་པའི་གཏུམ་མོ་དེ་ཉིད་ལ་གཞི་ལམ་འབྲས་བུ་འོད་
གསལ་དང་གསུམ་ལས། སེམས་ནི་སེམས་མ་མཆིས་ཏེ།
སེམས་ཀྱི་རང་བཞིན་འོད་གསལ་བའོ།།
ཞེས་པས། རང་གི་སེམས་ཉིད་གདོད་མ་ནས་ཞི་ཞིང་མ་སྐྱེས་པ། རང་བཞིན་
གྱིས་རྣམ་པར་དག་པ་གཞི་ཉིད་དང༌། ལམ་ལའང་ཉམས་མྱོང་རྟོགས་མ་ལས།
བདེ་གསལ་གྱི་རང་མདངས་ལས་སྟོང་གཟུགས་སོགས་སྣང་ཡུལ་གྱི་རྣམ་པ་སྣ་ཚོགས་
སུ་མཐོང་ཞིང༌། བདེ་གསལ་མི་རྟོག་པའི་ཉམས་མྱོང་ངེས་ཤེས་དང་བཅས་པ་
ཉིད་དང༌། མྱོང་བའི་སྐབས་སུ་བདེ་གསལ་གྱི་ཉམས་དག་པའི་གཤིས་ལུགས་ཀྱི་
རང་ཞལ། བདེན་ཞེན་གྱི་རྣམ་པར་རྟོག་པས་དབེན་པའི་རྩོལ་བྱས་ཀྱི་དྲན་པ་དག་པ་
རྩོལ་མེད་རང་འགྲོས་ཀྱི་ཉིན་སྣང་གི་ཉམས་མྱོང་གཉིད་འོད་གསལ་དུ་འགྲེངས་པ་དང༌།
རྟོགས་པའི་འོད་གས གསལ་ནི་གཟུང་འཛིན་གྱི་རྣམ་པར་རྟོག་པ་ཕྲ་རག་ཕལ་ཆེར་གཉིས་
།་པས་
413

ཁྲིད་ཡིག་གི་སྐོར།

མེད་ཡེ་ཤེས་ཀྱི་ངོ་བོ་རོ་གཅིག་པས། གཞི་སྐྱེ་བ་མེད་པ་ལས་གདངས་མ་འགགས་
པའི་རང་རྩལ་མཐའ་དག་པ་ལ། གཉེན་པོ་དང་བཅོས་བསྒྱུར་མི་དགོས་པར་ཤུགས་
འབྱུང་གི་དྲན་པ་ཁོ་ནས། གཉིད་འཐུག་ཀུན་གནས་ངན་ལན་གྱི་དྲི་ལ་ཕྲ་མོ་ཙམ་ཞིག་
མ་གཏོགས་དོན་གྱི་འོད་གསལ་ལས་མི་འདའ་བ་དང༌། འབྲས་བུ་འོད་གསལ་ནི་
སངས་རྒྱས་འཕགས་པའི་བྲལ་འབྲས་ཀྱི་ཐུགས་ཟབ་གསལ་གཉིས་སུ་མེད་པའི་ཡེ་
ཤེས་སོ། །དེ་ལྟར་མངོན་དུ་གྱུར་པ་དག་ནི། རྨི་ལམ་ཉིང་འཁྲུལ་གྱི་བག་ཆགས་
ལ་བརྟེན་ནས་ལམ་རིམ་པས་སྦྱོང་བ་ཉིད་དོ།།
རྨི་ལམ་འཛིན་པ་དང༌། སྦྱང་གཞི་སྒྱུ་མར་སློབ་པ་དང༌། ཡང་བ་ལ་ཐོག་
རྫིས་སུ་བྱ་ཞིང་། དོན་གྱི་ངོ་བོ་ལ་མཉམ་པར་འཇོག་པ་དང་ལྔ་ལས། འཛིན་པ་ནི་
ཉིན་མཚན་གཉིས་ཀར་འདུན་པ་དྲག་པོས་ཅི་ནས་ཀྱང་རྨི་ལམ་འཛིན་པ་ནན་ཏན་
བྱེད་ཅིང༌། མགྲིན་པའི་འཁོར་ལོའི་དབུས་སུ་ཐིག་ལེ་དྭངས་གསལ་ལ་མཉམ་པར་
འཇོག་ཅིང་གཉིད་པ་དང་། ཡང་གཉིད་སྲབ་ན་ཡང་ཡང་སད་ན། སྙིང་གི་ཐིག་ལེ་
མཐིང་གའམ། གསང་བའི་ནོར་བུའི་དབུས་སུ་ཐིག་ལེ་མཐིང་ག་འོད་ཟེར་ལྔ་ལྡན་ལ་
དམིགས་ནས། འཇམ་རླུང་བསྒོམས་པ་དང་ལྷན་ཅིག་ཏུ་མཉམ་པར་འཇོག་པ་ནི་
གནད་དམ་པའོ།།
སྦྱངས་བ་ནི་རྨི་ལམ་ཡིན་པར་ཤེས་ཀྱང་འཕྲལ་དུ་འཁྲུལ་འགྲོ་བ་ཞིག་
འདུག་ན། ཉིན་སྣང་དུ་ཚོགས་དྲུག་གི་ཡུལ་སྣང་དུ་ངོ་རང་ཐོག་ཏུ་འཇོག་ལ་གོམས་
414

ཐུགས་བསྒྲུབ་ཡང་གསང་བླ་མེད་ཆོས་མཆོག་པདྨ་རཱ་གའི་དམིགས་རིམ་འཆུག་མེད་གསལ་བྱེད།

འདྲེས་ཆུང་བས་སྐྱོན་ཡིན་པས། རང་སའི་འཆར་སྒོས་རྩལ་སྣང་མཐའ་དག་ལ་བསྲེ་
བའི་གནད་དང་ལྡན་པའི་ངང་ནས་ཉིན་སྣང་གི་སྣང་ཡུལ་འདི་དག་ནི་རྨི་ལམ་དང་
འདྲ་བས། སྣང་བཞིན་པའི་དུས་ན་ཡོད་མ་མྱོང་བ་ལ་བརྟེན། དོན་རང་ཐོག་ནས་
གང་དུའང་མ་གྲུབ་པའི་འདུན་པ་བརྟན་པོ་བྱས་ནས། གཉིད་ནམ་སད་སད་ལ་དྲན་
འདུན་ཡང་ཡང་གཏད་པས། རྨི་ལམ་རང་ས་ལ་རང་བྱན་ཚུད་པ་ཞིག་བྱུང་ཚེ། ཕྲ་བ་
ལ་ཉམས་སུ་ལོན་པ་ཞིག་འབྱུང་ཞིང་། སྒྱུ་མར་སློབ་པ་ནི། སྣང་གྲགས་ཀྱི་ཆོས་འདི་
དག་ནི་མེད་བཞིན་དུ་སྣང་ཀྱང་། སྣང་བཞིན་པའི་དུས་ན་བདེན་པར་མ་གྲུབ་པར་ཡང་
ཡང་དྲན་འདུན་གྱིས་ཐག་བཅད་པའི། ཚེ་འདིའི་སྙན་གྲགས་ལེགས་ཉེས་བདེ་སྡུག་
མཐའ་དག་སོགས་ལ་འཛིན་མེད་ཀྱི་ངོ་བོར་རོ་སྙོམས་པས། འཇིག་རྟེན་ཆོས་བརྒྱད་
བྲལ་བ་ཞིག་དང༌། མི་ཕོད་པ་ལ་ཐོག་རྫིས་སུ་བྱེད་པ་ནི། རྨི་ལམ་དུ་མེ་དང༌།
ཆུ་དང་། གཡང་ས་དང༌། མཚོན་ཆ་རྒྱབ་ཅིང་གཅན་གཟན་གདུག་པ་ཅན་གྱི་
གནོད་པ་ལ་སོགས་རྨིས་ནའང༌། རང་ཉིད་ལ་གཅེས་འཛིན་མེད་པར་དེ་དག་ཐོག་
༼ སྤྲུལ་བསྒྱུར་གཉིས་ཞལ་ལས་ཤེས། ༽ རྫིས་སུ་བྱེད་པ་དང༌། དོན་གྱི་ངོ་བོ་ལ་མཉམ་པར་
འཇོག་པ་ནི། གོང་དུ་ཉེར་བར་བསྟན་པའི་ཉམས་མྱོང་རྟོགས་གསུམ་གྱི་རང་སའི་
གཤིས་རང་འགྲོས་ཀྱི་དྲན་པའི་སྐྱོང་ལུགས་རྣམས་ལས་མི་འདའ་བ་ཉིད་དོ།།
སྒྱུ་ལུས་ནི་ལམ་གཏུམ་མོ་དང་འབྲེལ་པ་ཞིག་དཔེ་རྒྱུད་དུ་བསྟན་འདུག་ཀྱང༌།
འདིར་རྨི་ལམ་ལ་མྱོང